KURZUS: Különleges ellátási rendszerek

MODUL: A földgáz ellátás rendszere

Bevezetés

| A gázenergia-szolgáltatás főleg települések belterületén és iparterületeken nagy jelentőségű, ahol a nagyszámú fogyasztó olcsó, higiénikus, könnyen szabályozható energiaforráshoz jut. Mint közmű-hálózat, a gázellátó rendszer leginkább a vízellátási hálózatokhoz hasonlítható. Alapvető különbség viszont, hogy a gáz szétosztása, tehát a hálózat is veszélyes üzemnek tekinthető. (Darabos, 2009).
A gázszolgáltató rendszerek általában a következő létesítményekből állnak: gázelőállítás, gázkezelés, gázszállítás, gázelosztás, gáztárolás és a kapcsolódó irányítástechnika, továbbá az energiaellátás létesítményei.