KURZUS: Különleges ellátási rendszerek

MODUL: A vízellátás rendszere

Modulzáró kérdések

| 1. Válassza ki a helyes állítást!
| Az ókori Pergamon vízellátó rendszerében már jóval a római kori aquaeductusok gravitációs elven működő vízszállítási módszere előtt megjelent a nyomás alatti szállítás módszere.
| A Római Birodalom bukása után néhány évtizeddel az ókori Pergamon városában működő vízellátási rendszerben jelent meg elsőként a nyomás alatti szállítás alkalmazása. Ez azért volt különösen fontos fejlesztés, mert a várost időről-időre ostromló barbár csapatok az aquaeductusokkal ellentétben a földfelszín alatt futó vezetéket nem tudták megrongálni.
1 pont
2. Válassza ki a helyes állítást! Milyen esetben mondhatjuk, hogy zárul a közműolló?
| Abban az esetben, ha a kitermelt víz és az elvezetett szennyvíz mennyisége közötti különbség csökken.
| Abban az esetben, ha a hálózati veszteség és az elvezetett szennyvíz mennyisége közötti különbség csökken.
1 pont
3. Válassza ki a helyes állítást! Hazánkban egy átlagos háztartást tekintve a vízfogyasztásban éves szinten a legnagyobb részarányt
| A wc-öblítésre használt víz képviseli
| A fürdésre használt víz képviseli
| A mosásra használt víz képviseli
| A mosogatásra használt víz képviseli
1 pont
4. Válassza ki a helyes állítást!
| A szürke szennyvíz felhasználása a logisztikai rendszermodell szempontjából tulajdonképpen azt jelenti, hogy a lean elveknek megfelelő, új PI típusú elem jelenik meg a fogyasztónál (a hagyományos értelemben vett ellátási láncon kívül) az egyszer már felhasznált ivóvíz tárolására (esetleg kezelésére, tisztítására, fertőtlenítésére), az újbóli (nem-ivóvíz igényeket támasztó) felhasználására (legfőképpen WC-öblítésre).
| A szürke szennyvíz felhasználása a logisztikai rendszermodell szempontjából tulajdonképpen azt jelenti, hogy a lean elveknek megfelelő, új PC típusú elem jelenik meg a fogyasztónál (a hagyományos értelemben vett ellátási láncon kívül) az egyszer már felhasznált ivóvíz tárolására (esetleg kezelésére, tisztítására, fertőtlenítésére), az újbóli (nem-ivóvíz igényeket támasztó) felhasználására (legfőképpen WC-öblítésre).
| A szürke szennyvíz felhasználása a logisztikai rendszermodell szempontjából tulajdonképpen azt jelenti, hogy az agile elveknek megfelelő, új PI típusú elem jelenik meg a fogyasztónál (a hagyományos értelemben vett ellátási láncon kívül) az egyszer már felhasznált ivóvíz tárolására (esetleg kezelésére, tisztítására, fertőtlenítésére), az újbóli (nem-ivóvíz igényeket támasztó) felhasználására (legfőképpen WC-öblítésre).
| A szürke szennyvíz felhasználása a logisztikai rendszermodell szempontjából tulajdonképpen azt jelenti, hogy az agile elveknek megfelelő, új PC típusú elem jelenik meg a fogyasztónál (a hagyományos értelemben vett ellátási láncon kívül) az egyszer már felhasznált ivóvíz tárolására (esetleg kezelésére, tisztítására, fertőtlenítésére), az újbóli (nem-ivóvíz igényeket támasztó) felhasználására (legfőképpen WC-öblítésre).
1 pont
5. Válassza ki a helyes állításokat!
| A magas hálózati veszteség egyik jellemző oka a vezetékek meghibásodása, repedése.
| A magas hálózati veszteség egyik gyakori oka a tömítések szivárgása, valamint a hibák felderítéséig tartó hosszú idő.
| A magas hálózati veszteség kiváltó oka a vízdombok megjelenése.
1 pont
6. Válassza ki a helyes állítást!
| A frekvenciaváltós szivattyús hajtások megjelenésével a korábban tisztán egyensúly-tartó készleteket (PI Protective inventory) tartalmazó rendszerben új agilis elem, változtatható teljesítménnyel működő szállító eszköz jelenik meg (PC Protective capacity).
| A frekvenciaváltós szivattyús hajtások megjelenésével a korábban tisztán egyensúly-tartó készleteket (PC Protective capacity) tartalmazó rendszerben új lean elem, változtatható teljesítménnyel működő szállító eszköz jelenik meg (PI Protective inventory).
1 pont
7. Válassza ki a helyes állítást!
| A súlyponti tározók alkalmazásakor figyelembe kell venni, hogy a fejlődő települések esetében a rendszer labilissá válhat, és kisebb nagyobb településrészeknél kiegészítő rendszerek alkalmazása válhat szükségessé.
| Ellennyomó tározó alkalmazásakor a víz a legrövidebb úton és a legkisebb súrlódási veszteségekkel vezethető a fogyasztási helyekre.
| Az átfolyó tározók alkalmazásának egyik legjelentősebb előnye, hogy a tározóhoz külön töltővezeték kiépítése nem szükséges, és a rendszer nyomásviszonyai a tározó elhelyezéséből kifolyólag optimálisak és egyenletesek.
1 pont
8. Válassza ki a helyes állítást!
| A jövőben várhatóan csökkenő vízfogyasztás a tároló infrastruktúra oldaláról is új megközelítést igényel. A jelenlegi nyitott rendszerről a zártabb, a szennyvizek szeparált kezelését és újrahasznosítását célzó rendszerre való áttérést érdemes a kis településeken kezdeni, mert az infrastruktúra átalakítása elvileg majdnem problémamentes lehet.
| A jövőben várhatóan csökkenő vízfogyasztás a tároló infrastruktúra oldaláról is új megközelítést igényel. A jelenlegi nyitott rendszerről a zártabb, a szennyvizek szeparált kezelését és újrahasznosítását célzó rendszerre való áttérést érdemes a nagyobb településeken kezdeni, mert a centralizált infrastruktúra előnyei itt jobban érvényesíthetők.
1 pont
9. Válassza ki a helyes állítást!
| Napjainkban hazánkban a csatornázás lassúbb fejlődése, a mezőgazdaságban alkalmazott vegyszerek mennyiségének növekedése és az egyéb - iparral összefüggő - környezeti ártalmak következtében a felszíni vízbázisok fokozatos elszennyeződése jellemző. Szerencsések viszont adottságaink a felszín alatti vizek tekintetében, a vízellátásban ezek gyakorlatilag korlátlan mértékben igénybe vehetők.
| Napjainkban hazánkban mind a felszíni, mind a felszín alatti vízbázisra a fokozatos elszennyeződés jellemző. Ennek okai közül a csatornázás lassúbb fejlődését, a mezőgazdaságban alkalmazott vegyszerek mennyiségének növekedését és az egyéb - iparral összefüggő - környezeti ártalmakat kell kiemelni. A vízellátásban igénybe vett felszín alatti források többsége veszélyeztetett, fokozott védelmet igényel.
1 pont
10. Válassza ki a helyes állítást!
| A fogyasztói igények napi profiljában tapasztalható, az életritmusunkat követő változó igények kielégítéséhez a mélyebb rétegekből származó víz kinyerésében érdemes a folyamatos, lehetőség szerint egyenletes vételezésre törekedni. A tároló infrastruktúra kiegyenlítő szerepet tölt be az egyenletes kitermelés és a változó fogyasztói igények között.
| A fogyasztói igények napi profiljában tapasztalható, az életritmusunkat követő változó igények kielégítéséhez a mélyebb rétegekből származó víz kinyerésekor a tároló infrastruktúra túlterhelésének megelőzése érdekében törekedni kell a változó fogyasztói igények minél pontosabb követésére. Ez a frekvenciaváltós szivattyúk alkalmazásával ma már költséghatékonyan megvalósítható.
1 pont