KURZUS: Különleges ellátási rendszerek

MODUL: A földgáz ellátás rendszere

Modulzáró kérdések

| 1. Válassza ki a helyes állítást!
| A léghuzatos, cilinderes petróleumlámpa feltalálása (1855) a városi gázellátó rendszerek fejlődésének megtorpanását eredményezte.
| A városi gázellátó rendszerek fejlődését nagymértékben segítette a léghuzatos, cilinderes petróleumlámpa (1865) feltalálása.
1 pont
2. Válassza ki a helyes állítást!
| Napjainkban a hazai települések kb. 80%-ában van vezetékes földgáz-ellátás, a földgáz részaránya az országos energia-mérlegben kb. 40%.
| Napjainkban a hazai települések kb. 70%-ában van vezetékes földgáz-ellátás, a földgáz részaránya az országos energia-mérlegben kb. 50%.
| Napjainkban a hazai települések kb. 60%-ában van vezetékes földgáz-ellátás, a földgáz részaránya az országos energia-mérlegben kb. 30%.
1 pont
3. Válassza ki a helyes állítást!
| Az éves földgázigények meghatározásához használunk egy hidegtömeg mutatót, az úgynevezett napfok-számot, amely az adott napi középhőmérséklet és a fűtési küszöbhőmérséklet (hazánkban 16 °C) közti különbség.
| Az éves földgázigények meghatározásához használunk egy hidegtömeg mutatót, az úgynevezett hőfok-számot, amely az adott napi középhőmérséklet és a fűtési küszöbhőmérséklet (hazánkban 15 °C) közti különbség.
| Az éves földgázigények meghatározásához használunk egy hidegtömeg mutatót, az úgynevezett hőigény-számot, amely az adott napi középhőmérséklet és a fűtési küszöbhőmérséklet (hazánkban 14 °C) közti különbség.
1 pont
4. Válassza ki a helyes állítást! Magyarországon a földgáz-felhasználás aránya az energia-mérlegben meghaladja a 40%-ot. Európai viszonylatban hasonló ország...
| Hollandia
| Franciaország
| Németország
| Norvégia
1 pont
5. Válassza ki a helyes állítást!
| Magyarországon az éven belüli fogyasztás az európai trendekhez hasonlóan erős szezonalitást mutat
| a napi gázfogyasztás télen esetenként magasabb, mint a nyári csúcsfogyasztás négyszerese
| a napi gázfogyasztás legmagasabb téli értéke hozzávetőleg a nyári csúcsfogyasztás háromszorosa
| a napi gázfogyasztás nyári csúcsértéke alacsonyabb, mint a téli csúcsfogyasztás ötödrésze
1 pont
6. Válassza ki a helyes állításokat!
| A nagynyomású földgázvezeték jellemző nyomás-értéke 64 bar, a középnyomású földgázvezetéken ez az érték 4 bar alatti.
| A nagynyomású földgázvezeték jellemző nyomás-értéke 64 bar, a nagy-középnyomású földgázvezetéken ez az érték 4 bar feletti.
| A nagynyomású földgázvezeték jellemző nyomás-értéke 64 bar, a középnyomású földgázvezetéken ez az érték jellemzően magasabb, mint 0.1 bar.
1 pont
7. Válassza ki a helyes állításokat! A források és fogyasztások közötti egyensúlytalanságok kiegyenlítésére a távvezeték rendszerben tárolt csővezetéki térfogatnak és üzemnyomásnak megfelelő gázkészlet használható fel.
| Ez az átmenetileg rendelkezésre álló vezetékkészlet csak rövid, 1 órát nem meghaladó egyensúlytalanságot tud kompenzálni.
| Ez az átmenetileg rendelkezésre álló vezetékkészlet csak rövid, 1-2 órányi egyensúlytalanságot tud kompenzálni
| Ez az átmenetileg rendelkezésre álló vezetékkészlet csak rövid, 3-4 órányi egyensúlytalanságot tud kompenzálni
1 pont
8. Válassza ki a helyes állítást!
| A kereskedelmi tárolók lehetőséget biztosítanak egy nyári átlagos fogyasztáshoz viszonyított akár hatszorosára növekedett téli fogyasztás kielégítésére is, a stratégiai tárolók az egyoldalú és domináns importforrás okozta ellátási kockázatok minimalizálására létesültek.
| A stratégiai tárolók lehetőséget biztosítanak egy nyári átlagos fogyasztáshoz viszonyított akár hatszorosára növekedett téli fogyasztás kielégítésére is, a kereskedelmi tárolók az egyoldalú és domináns importforrás okozta ellátási kockázatok minimalizálására létesültek.
1 pont
9. Válassza ki a helyes állítást!
| A tárolókapacitásokat tekintve - mintegy hatmilliárd köbméterrel, mely szükség esetén fedezi egy teljes fűtési idény hazai lakossági gázigényét - Magyarország a negyedik Európában.
| A tárolókapacitásokat tekintve - mintegy tízmilliárd köbméterrel, mely szükség esetén fedezi egy teljes fűtési idény hazai gázigényét - Magyarország a második legnagyobb Európában.
1 pont
10. Válassza ki a helyes állítást!
| A hazai földgáz termelés súlypontja ma az ukrán határ mentén, Beregdarócnál van.
| A hazai földgáz termelés súlypontja ma a Dél-Alföldön, Algyő térségében található.
| A hazai földgáz termelés súlypontja ma a Nyugat-Dunántúlon, Lenti körzetében működik.
| A hazai földgáz termelés súlypontja ma a Veszprém közeli Litér térségére tehető, erre a földgáz-lelőhelyre nagy teljesítményű gázturbinás erőművet is telepítettek.
1 pont
11. Válassza ki a helyes állításokat!
| Norvégia, Irán és Türkmenisztán földgáz-kitermelése is meghaladja az évi 100 milliárd köbmétert.
| Norvégia, Kanada és Kína földgáz-kitermelése is meghaladja az évi 100 milliárd köbmétert.
| Kanada, Ukrajna és Kína földgáz-kitermelése is meghaladja az évi 100 milliárd köbmétert.
1 pont