KURZUS: Különleges ellátási rendszerek

MODUL: Logisztikai feladatok a kőolaj- és üzemanyag-ellátásban

Modulzáró kérdések

| 1. Válassza ki a helyes állítást!
| A Ford T-Modell 1908-as megjelenésének eredményeként egyre nagyobb kereslet mutatkozott a gázolaj, mint jármű-üzemanyag iránt, így ennek értékesítése már a következő évben meghaladta a lámpaolajét.
| A Ford T-Modell 1908-as megjelenésének eredményeként egyre nagyobb kereslet mutatkozott a benzin, mint jármű-üzemanyag iránt, így ennek értékesítése már két év múlva meghaladta a lámpaolajét.
| A Ford T-Modell 1912-es megjelenésének eredményeként egyre nagyobb kereslet mutatkozott a benzin, mint jármű-üzemanyag iránt, így ennek értékesítése már a következő évben meghaladta a lámpaolajét.
1 pont
2. Válassza ki a helyes állítást!
| Európa alapvető ellátási problémája jelenleg, hogy a finomítók akkor épültek, mikor azt gondolták, a cél minél több benzin termelése. Időközben azonban igen erős dízelesedés indult be, és ha az európai finomítók ki akarnák elégíteni a gázolaj igényt, hatalmas mennyiségű benzinfelesleg képződne. A finomítói lehetőségek és az autópark igényei közti egyensúlyzavart úgy egyenlítik ki, hogy nagyságrendileg húszmillió tonna gázolajat importál Európa Oroszországból és a Közel-Keletről, miközben hasonló mennyiségű benzint exportálnak Amerikába.
| Európa alapvető ellátási problémája jelenleg, hogy a finomítók akkor épültek, mikor azt gondolták, a cél minél több gázolaj termelése. Időközben azonban megnövekedett a személyautók piacán a benzines járművek értékesítése, és ha az európai finomítók ki akarnák elégíteni a benzin-igényt, hatalmas mennyiségű gázolaj-felesleg képződne. A finomítói lehetőségek és az autópark igényei közti egyensúlyzavart úgy egyenlítik ki, hogy nagyságrendileg húszmillió tonna benzint importál Európa Oroszországból és a Közel-Keletről, miközben hasonló mennyiségű gázolajat exportálnak Amerikába.
1 pont
3. Válassza ki a helyes állítást!
| Az üzemanyagok korai disztribúciójában a meglévő, lámpaolaj tárolására szolgáló hordók és kannák jelentették az első lépést, majd az értékesítés súlyponti helyszíne az útmenti töltőfejekre (curb-pump) került át.
| A jármű-üzemanyagok disztribúciójában az útmenti töltőfejek (curb-pump) szerepét rövidesen a töltőállomások vették át, de az előbbi rendszer elemei még évtizedekig üzemben maradtak.
| Az útmenti töltőfejek (curb-pump) decentralizált rendszere egyidejűleg nagyszámú jármű töltését tette lehetővé, ezért tudták ezek az eszközök - ha csak egy évtizedre is - elhódítani az éppen megjelenő töltőállomásoktól a vezető szerepet.
1 pont
4. Válassza ki a helyes állítást!
| A hazai üzemanyag-fogyasztásban a mezőgazdaság gázolaj-igénye képviseli a legjelentősebb szezonális hatást.
| A hazai üzemanyag-fogyasztásban a hazai és nemzetközi turizmus benzin-igénye képviseli a legjelentősebb szezonális hatást
1 pont
5. Válassza ki a helyes állítást!
| Hazánkba 1992 óta csaknem kizárólag a Barátság II. vezetéken érkezik import kőolaj, de az ellátásbiztonság miatt fontos szerepe van a Barátság I. és az Adria vezetéknek is.
| Hazánkba 2014, az ukrán-orosz konfliktus kiéleződése óta csaknem kizárólag az Adria vezetéken érkezik import kőolaj, de az ellátásbiztonság miatt fontos szerepe van a Barátság I és Barátság II vezetéknek is.
| Hazánk kőolaj-ellátását az ukrán-orosz konfliktus 2014 évi kiéleződése nem befolyásolta, az import kőolaj döntő része a Barátság I vezetéken érkezik.
1 pont
6. Válassza ki a helyes állítást!
| A vasúti és közúti szállítás elsősorban kisebb mennyiségek kis távolságra való szállítása esetén indokolt. A vasúti fuvarozás rovására a csővezetékes szállítás, illetve a tankautóval történő szállítás aránya nő.
| A vasúti és közúti szállítás elsősorban kisebb mennyiségek kis távolságra való szállítása esetén indokolt. A vasúti fuvarozás és a csővezetékes szállítás aránya a tankautóval történő szállítás rovására nő.
| A vasúti és közúti szállítás elsősorban kisebb mennyiségek nagy távolságra való szállítása esetén indokolt. A vasúti fuvarozás rovására a csővezetékes szállítás, illetve a tankautóval történő szállítás aránya nő.
1 pont
7. Válassza ki a helyes állítást!
| A hazai biztonsági kőolajkészlet 90 napra elegendő, hozzávetőleg 1,2 millió tonna mértékű.
| A hazai biztonsági kőolajkészlet 120 napra elegendő, hozzávetőleg 90 millió tonna mértékű.
1 pont
8. Válassza ki a helyes állítást!
| A magyarországi kőolaj-feldolgozó kapacitás a nyolcvanas években volt a legmagasabb, jelenlegi értéke évi 8 millió tonna körül van.
| A magyarországi kőolaj-feldolgozó kapacitás a hetvenes években volt a legmagasabb, jelenlegi értéke évi 7 millió tonna körül van.
| A magyarországi kőolaj-feldolgozó kapacitás a kilencvenes években volt a legmagasabb, jelenlegi értéke évi 9 millió tonna körül van.
1 pont
9. Válassza ki a helyes állítást!
| A hazai kőolaj-kitermelés elsődleges forrása Algyő térsége, az összes hazai termelés az igényeknek nagyjából 20%-át biztosítja.
| A hazai kőolaj-kitermelés elsődleges forrása a Budafapuszta környéki zalai olajmező, az összes hazai termelés az igényeknek kevesebb, mint 10%-át fedezi.
1 pont
10. Válassza ki a helyes állítást!
| A Magyar Földtani és Bányászati Intézet 2006-os kutatási eredményeiből megállapítható, hogy a gazdaságosan kiaknázható földgázkészletek 2025-ben, a hasonló kőolajtartalékok 2026-ban várhatóan kimerülnek.
| A Magyar Földtani és Bányászati Intézet 2006-os kutatási eredményeiből megállapítható, hogy a gazdaságosan kiaknázható földgázkészletek 2035-ben, a hasonló kőolajtartalékok 2036-ban várhatóan kimerülnek.
1 pont